Diari Oficial de la Generalitat Valenciana


Sumari del DOGV 4862, del 14-10-2004 (2004/10184)

ORDRE de 21 de setembre, de la Conselleria d'Economia, Hisenda i Ocupació, per la qual es convoquen quatre beques per a perfeccionament formatiu en l'Àrea d'Organització i Sistemes de la Informació de la dita conselleria.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10751


Data del document
:   21-09-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda pública
    * assignació per estudis
    * telecomunicació
    * professió de la informació
    * suport econòmic
    * professió de la informàtica

ORDRE de 21 de setembre, de la Conselleria d'Economia, Hisenda i Ocupació, per la qual es convoquen quatre beques per a perfeccionament formatiu en l'Àrea d'Organització i Sistemes de la Informació de la dita conselleria. [2004/X10248]
  
La Conselleria d'Economia, Hisenda i Ocupació, en el marc de la política dirigida a l'especialització dels llicenciats i diplomats universitaris que han finalitzat els seus estudis en dates recents, a fi de facilitar la formació complementària, l'adquisició de noves aptituds i l'especialització i el perfeccionament curricular convoca la concessió de quatre beques perquè puguen accedir a la realització de pràctiques professionals en l'àmbit de l'administració Pública Valenciana joves universitaris.
  
Per això, en virtut de les facultats que em conferix el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, modificat pel Decret 238/2003, de 5 de desembre, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Es convoca concurs públic per a la concessió de dues beques de tècnics en informàtica, una beca de tècnic de telecomunicacions i una beca de tècnic d'arxius per a la realització de pràctiques de perfeccionament formatiu i professional en l'Àrea d'Organització i Sistemes d'Informació de la Conselleria d'Economia, Hisenda i Ocupació.
  
Article 2
  
1. A cada beca se li aplicarà, junt amb les seues disposicions específiques, les comunes regulades en l'articulat d'esta ordre.
  
2. Les disposicions específiques de cada un dels tres tipus de beques es regulen en els annexos següents: en l'annex I, les de les beques de tècnics d'informàtica, l'annex II les de la beca de tècnic de telecomunicacions i l'annex III les de la beca de tècnic d'arxius.
  
Article 3
  
El període de duració de les beques comprendrà des del dia que s'indique en les resolucions d'adjudicació de cada una d'elles, que es publicaran en el Diari Oficial de la Generalitat Valenciana, fins a l'acabament de l'exercici de l'any 2004.
  
No obstant això, este període podrà prorrogar-se, amb un informe previ favorable del cap del servici corresponent, mitjançant una resolució expressa de l'òrgan competent, per als mesos que resten fins a completar l'any màxim de gaudi per a cada una de les beques, sempre que hi haja consignació en l'exercici pressupostari corresponent.
  
Article 4
  
1. La dotació econòmica de les beques serà de 1.000 euros bruts mensuals cada una i se sufragarà a càrrec de la línia del programa pressupostari de l'Àrea d'Organització i Sistemes d'Informació 72.59.40.191.50, programa denominat Centre de Sistemes d'Informació, línia T3250000, per un import total màxim de 19.000 euros per a l'exercici 2004.
  
2. L'import de la beca es pagarà mensualment, amb certificació prèvia del cap del servici on el becari realitze la pràctica.
  
3. Esta convocatòria i la concessió de les beques i, si és el cas, la seua pròrroga, es condiciona a la previsió de crèdit adequat i suficient en els pressupostos de la Generalitat Valenciana.
  
Article 5
  
1. Les sol·licituds que presenten les persones interessades s'ajustaran al model de sol·licitud que figura en l'annex IV.
  
2. Els candidats hauran de presentar la dita sol·licitud en el Registre general de la Conselleria d'Economia, Hisenda i Ocupació, situat en el carrer del Palau, número 12, 46969 de la ciutat de València o en qualsevol de les dependències previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A més, se sol·licita als candidats, a efectes d'agilitar i sense caràcter de requisit excloent, que dirigisquen un missatge al compte de correu electrònic del Servici d'Organització, Coordinació i Informació d'Economia i Hisenda, ysdqbtxxkxzlqvxsuvol@mut.wy, amb el seu nom i cognoms, DNI, tipus de beca a què concorre i registre on haja presentat la sol·licitud i documentació.
  
Article 6
  
1. Les sol·licituds hauran de dur adjunta la documentació següent:
  
a. Fotocòpia compulsada del seu document nacional d'identitat (DNI) o document d'identificació d'estrangeria (NIE).
  
b. En el cas de no tindre la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
  
c. Currículum, en el model que s'adjunta en l'annex V, en el qual es faran constar les dades que allí se sol·liciten
  
d. Fotocòpia compulsada del títol o del dipòsit de les taxes per a l'expedició del títol, si és el cas, acreditatiu de la titulació exigida en la base primera dels annexos I, II, III.
  
e. Certificat oficial de qualificacions o fotocòpia compulsada, amb expressió de la nota mitjana total, ponderada a 4, d'acord amb el Reial Decret 1497/1987, de 27 de novembre.
  
f. La documentació, certificats i acreditacions que el sol·licitant jutge pertinent adjuntar com a mèrit personal i que justifiquen els mèrits relacionats en el currículum.
  
2. Tots els mèrits que s'al·leguen hauran de ser acreditats documentalment, per mitjà d'original o fotocòpia compulsada, en el moment de presentació de les sol·licituds. La documentació que no complisca estos requisits no serà tinguda en compte a l'hora de puntuar l'expedient personal del sol·licitant.
  
3. No es tindrà en compte cap mèrit al·legat que no estiga justificat documentalment.
  
4. El compliment temporal dels mèrits s'entendrà referit a la data d'acabament del termini de presentació de sol·licituds.
  
5. Serà causa d'exclusió l'incompliment dels requisits assenyalats en la base primera dels annexos I, II i III, respectivament.
  
6. Si la sol·licitud no conté els documents que s'assenyalen en esta base es requerirà l'interessat perquè, en un termini de 10 dies, esmene la falta o aporte els documents preceptius, amb indicació que, si no ho fa així, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Durant este termini d'esmena no s'admetrà documentació relativa a mèrits que no hagen sigut al·legats durant el termini de presentació de sol·licituds.
  
7. Es podran obtindre i omplir els models dels annexos IV i V, a més dels punts habituals, en el web de la Conselleria d'Economia, Hisenda i Ocupació, http://www.gva.es/c\_economia, amb l'adequat encaminament.
  
Article 7
  
El termini per al lliurament de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Article 8
  
1. El conseller d'Economia, Hisenda i Ocupació dictarà una resolució a la vista de la proposta que efectue la comissió avaluadora, en la qual s'adjudiquen les beques i es constituïxen les borses de reserva a què fan referència les bases terceres dels annexos I, II, i III.
  
2. El conseller d'Economia, Hisenda i Ocupació adoptarà les resolucions necessàries per a l'execució d'esta ordre i tindrà la facultat d'interpretar el contingut d'esta convocatòria de beques així com de la llista de reserves de becaris. Així mateix, el conseller d'Economia, Hisenda i Ocupació es reserva la facultat de deixar deserta, totalment o parcialment, l'adjudicació de les beques.
  
3. La resolució de concessió es publicarà en el Diari Oficial de la Generalitat Valenciana, acte que, d'acord amb els articles 58 i 59 de la Llei 30/1992 de Règim Jurídic de les Administracions Públiques i del Procediment Administratiu Comú, tindrà els efectes de notificació als interessats.
  
Sense perjudici d'això, la resolució s'inserirà als taulers de la Conselleria d'Economia, Hisenda i Ocupació i de les Direccions Territorials de la Conselleria, així com en la pàgina web de la Conselleria d'Economia, Hisenda i Ocupació, amb l'adequat encaminament.
  
4. El termini màxim per a resoldre les sol·licituds serà de sis mesos comptat des de la data de publicació de la present convocatòria en el Diari Oficial de la Generalitat Valenciana. Una vegada transcorregut este, i davant la falta de resolució expressa, s'entendran desestimades totes les sol·licituds.
  
Article 9
  
1. La condició de becari o d'integrant de la borsa de reserva no implica cap vinculació laboral o administrativa amb la Generalitat Valenciana i la seua concessió i aprofitament seran incompatibles amb el gaudi d'altres beques, ajudes o treballs que suposen concurrència amb l'objecte i dedicació de les presents o que impedisca el compliment de les obligacions com a becari.
  
2. Als efectes de verificar el compliment del que disposa l'apartat anterior, les persones adjudicatàries de les beques hauran de presentar, amb anterioritat a la data d'inici del seu exercici, una declaració responsable expressiva de les següents circumstàncies personals:
  
a. Estar al corrent de les obligacions fiscals i complir amb les bases de la convocatòria i la resta de normes que siguen d'aplicació.
  
b. No ser beneficiari de cap altra beca que puga concedir-se per a la mateixa o semblant activitat en el moment de començar a gaudir-la.
  
c. No ser beneficiari d'ajudes i no mantindre relació laboral que suposen concurrència amb l'objecte i dedicació de les presents en el moment de començar a gaudir-la.
  
3. Seran obligacions dels becaris:
  
Començar el gaudi de la beca el dia que assenyale la resolució d'adjudicació.
  
Exercir l'activitat, objecte d'esta convocatòria, davall la supervisió del cap del servici on realitze la beca, d'acord amb la distribució que organitze l'òrgan que exercix la tutela, amb un horari màxim de 35 hores setmanals.
  
4. Els caps del servici on exercisca les seues tasques el becari ordenaran les activitats i delimitaran el nombre d'hores presencials d'estos durant el funcionament dels servicis, perquè quede acreditada la seua assistència, tot això segons els criteris dels seus propis servicis i la formació que tinga el becari. A més, programaran les activitats que s'exercisquen en el departament, actuaran com a tutor formatiu, i avaluaran l'activitat en la forma que es considere més convenient, atenent les seues característiques.
  
5. L'incompliment pel becari o becària de les seues obligacions podrà donar lloc a la privació de la beca pel temps que quede de gaudi, sense perjudici de les altres responsabilitats que resulten exigibles.
  
6. Davant les incidències, renúncies, abandons o incompliments que deixen vacant una beca, es procedirà a cobrir-la segons l'ordre establit en la borsa de reserva que resulte del procés de selecció, amb un informe previ de la comissió avaluadora.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 21 de setembre de 2004
  
El conseller d'Economia, Hisenda i Ocupació,
  
GERARDO CAMPS DEVESA
  
ANNEX I.
  
Disposicions específiques beques de tècnic en informàtica
  
Disposicions específiques de la convocatòria per a la concessió de dues beques, per a la realització de pràctiques professionals de tècnic en informàtica en l'Àrea d'Organització i Sistemes d'Informació de la Conselleria d'Economia, Hisenda i Ocupació.
  
Base primera: Requisits dels sol·licitants
  
Podran optar a l'obtenció d'una beca de tècnic en informàtica els que reunisquen els requisits següents:
  
a. Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
  
Els aspirants que no posseïsquen la nacionalitat espanyola hauran d'acreditar coneixements suficients d'alguna de les llengües oficials de la Comunitat Valenciana, aspecte que es verificarà en el procés de selecció.
  
b. No patir malaltia o defecte físic que impedisca l'exercici de la beca.
  
c. Ser llicenciat o enginyer superior en informàtica o llicenciat o enginyer superior de telecomunicacions, i estar en possessió de la dita titulació al final del termini de presentació de la sol·licitud.
  
Base segona: Selecció dels concursants
  
Per a l'examen de sol·licituds de la beca es constituirà una comissió avaluadora.
  
La dita comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Estarà presidida per la secretària general administrativa de la conselleria, o funcionari que delegue.
  
En formaran part com a vocals el director del Centre de Sistemes d'Informació, el cap de Servici de Sistemes, un funcionari del Servici de Sistemes i un funcionari del Servici d'Organització, Coordinació i Informació, que actuarà de secretari.
  
Els membres de la comissió avaluadora podran ser assessorats, en tot cas, pel personal tècnic o professional que es considere necessari, que podrà assistir amb veu però sense vot.
  
Les condicions de mèrit avaluables per la comissió qualificadora, i les puntuacions que s'atorguen seran les següents:
  
Expedient acadèmic personal, de 0 a 2 punts. Es valorarà amb relació a la qualificació mitjana, conforme a allò que s'ha estipulat en el RD 1.497/87, de 27 de novembre.
  
Idiomes:
  
b.1. Valencià: fins a 0.75 punts, d'acord amb el barem següent:
  
nivell elemental: 0.25 punts
  
nivell mitjà: 0.25 punts
  
nivell superior: 0.25 punts
  
b.2. Altres idiomes, tenint especial consideració els oficials de la Unió Europea: fins a 0.25 punts.
  
c. Altres titulacions que no constituïsquen requisit per a la concessió de la beca i que no formen part, totalment o parcialment de l'expedient acadèmic curricular de la titulació requisit (doctor, llicenciat o equivalent, diplomat), de 0 a 1 punts.
  
d. Cursets relacionats amb les matèries assenyalades en els aspectes que es mencionen a continuació, de 0 a 2 punts.
  
Coneixement de programació Web (HTML, JSP'S)
  
Coneixements en llenguatge java: applets, servlets, etc...
  
Coneixement d'arquitectures J2EE
  
Navegadors i Gestors de continguts
  
Intercanvi electrònic de dades i presentació: XML, SOAP, XSL
  
Servicis Web
  
e. Entrevista, fins a 4 punts, on es valorarà l'aptitud i capacitat del candidat, amb especial èmfasi en els coneixements dels aspectes enumerats en el punt anterior.
  
Base tercera. Procediment de selecció
  
El procés de selecció tindrà les fases següents:
  
La comissió avaluadora es reunirà dins dels 15 dies següents a l'acabament del termini de presentació de sol·licituds, valorarà els mèrits que de la documentació aportada es deduïsquen, d'acord amb els criteris i barems establits en la base segona.
  
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, en el tauler de la conselleria i de les seues direccions territorials, durant 10 dies per a la fase d'al·legacions, així com en la pàgina web de la Conselleria d'Economia, Hisenda i Ocupació amb l'adequat encaminament.
  
La comissió avaluadora convocarà a una entrevista, que es podrà valorar fins a quatre punts, a un mínim de tres persones, segons l'ordre de puntuació obtingut pels mèrits acreditats.
  
Una vegada acabat el procés de selecció, la comissió avaluadora, en el termini de dos mesos des de l'acabament del termini de presentació de les sol·licituds elaborarà una proposta de concessió de beques que contindrà la relació de beneficiaris i una borsa de reserva, constituïda pels aspirants que no resulten adjudicataris de les beques, prioritzats per ordre de puntuació per a cobrir les vacants que puguen sorgir durant el període de gaudi.
  
Aquelles sol·licituds que no aconseguisquen un mínim de 4 punts en l'avaluació general, seran desestimades tant per a la concessió de les beques com per a ser tingudes en compte en elaborar la borsa de reserva.
  
ANNEX II
  
Disposicions específiques beca de tècnic en telecomunicacions
  
Bases per les quals es convoca concurs públic per a la concessió d'una beca, per a la realització de pràctiques professionals de tècnic de telecomunicacions en l'Àrea d'Organització i Sistemes d'Informació de la Conselleria d'Economia, Hisenda i Ocupació.
  
Base primera. Requisits dels sol·licitants
  
Podran optar a l'obtenció d'una beca els que reunisquen els requisits següents:
  
a. Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
  
Els aspirants que no posseïsquen la nacionalitat espanyola hauran d'acreditar coneixements suficients d'alguna de les llengües oficials de la Comunitat Valenciana, aspecte que es verificarà en el procés de selecció.
  
b. No patir malaltia o defecte físic que impedisca l'exercici de la beca.
  
c. Ser llicenciat o enginyer superior de telecomunicacions o llicenciat o enginyer superior en informàtica, i estar en possessió de la dita titulació al final del termini de presentació de la sol·licitud.
  
Base segona. Selecció dels concursants
  
Per a l'examen de sol·licituds de la beca es constituirà una comissió avaluadora.
  
La dita comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Estarà presidida per la secretària general administrativa de la conselleria, o funcionari que delegue.
  
En formaran part com a vocals el director del Centre de Sistemes d'Informació, el cap de Servici de Sistemes, un funcionari del Servici de Sistemes, i un funcionari del Servici d'Organització, Coordinació i Informació, que actuarà de secretari.
  
Els membres de la comissió avaluadora podran ser assessorats, en tot cas, pel personal tècnic o professional que es considere necessari, que podrà assistir amb veu però sense vot.
  
Les condicions de mèrit avaluables per la comissió qualificadora, i les puntuacions que s'atorguen seran les següents:
  
Expedient acadèmic personal, de 0 a 2 punts. Es valorarà amb relació a la qualificació mitjana, conforme a allò que s'ha estipulat en el RD 1.497/87, de 27 de novembre.
  
b. Idiomes:
  
b.1. Valencià: fins a 0.75 punts, d'acord amb el barem següent:
  
nivell elemental: 0.25 punts
  
nivell mitjà: 0.25 punts
  
nivell superior: 0.25 punts
  
b.2. Altres idiomes, tenint especial consideració els oficials de la Unió Europea: fins a 0.25 punts.
  
c. Altres titulacions que no constituïsquen requisit per a la concessió de la beca i que no formen part, totalment o parcialment de l'expedient acadèmic curricular de la titulació requisit (doctor, llicenciat o equivalent, diplomat), de 0 a 1 punts.
  
d) Cursets relacionats amb les matèries assenyalades en els aspectes que es mencionen a continuació, de 0 a 2 punts.
  
Eines de detecció d'intrusions. Legislació actual de protecció de dades de caràcter personal Generació i gestió de VPN Programari de firewall Firma electrònics avançats i certificats X-509 Tecnologies Wireless Coneixement en xarxes Lan i Wan Coneixement en routers i switchs Rebombori Llenguatge Java i arquitectures J2EE Llenguatge XML i servicis Web.
  
e. Entrevista, fins a 4 punts, on es valorarà l'aptitud i capacitat del candidat, amb especial èmfasi en els coneixements dels aspectes enumerats en el punt anterior
  
Base tercera. Procediment de selecció
  
El procés de selecció tindrà les fases següents:
  
La comissió avaluadora es reunirà dins dels 15 dies següents a l'acabament del termini de presentació de sol·licituds, valorarà els mèrits que de la documentació aportada es deduïsquen, d'acord amb els criteris i barems establits en la base segona.
  
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, al tauler de la conselleria i de les seues direccions territorials, durant 10 dies per a la fase d'al·legacions, així com en la pàgina web de la Conselleria d'Economia, Hisenda i Ocupació amb l'adequat encaminament.
  
La comissió avaluadora convocarà a una entrevista, que es podrà valorar fins a quatre punts, a un mínim de tres persones, segons l'ordre de puntuació obtingut pels mèrits acreditats.
  
Una vegada finalitzat el procés de selecció, la comissió avaluadora, en el termini de dos mesos des de l'acabament del termini de presentació de les sol·licituds elaborarà una proposta de concessió de beques que contindrà la relació de beneficiaris i una borsa de reserva, constituïda pels aspirants que no resulten adjudicataris de les beques, prioritzats per ordre de puntuació per a cobrir les vacants que puguen sorgir durant el període de gaudi.
  
ANNEX III
  
Disposicions específiques beca de tècnic en arxius.
  
Bases per les quals es convoca concurs públic per a la concessió d'una beca, per a la realització de pràctiques professionals de tècnic en arxius en l'Àrea d'Organització i Sistemes d'Informació de la Conselleria d'Economia, Hisenda i Ocupació.
  
Base primera. Requisits dels sol·licitants
  
Podran optar a l'obtenció d'una beca els que reunisquen els requisits següents:
  
a. Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
  
Els aspirants que no posseïsquen la nacionalitat espanyola hauran d'acreditar coneixements suficients d'alguna de les llengües oficials de la Comunitat Valenciana, aspecte que es verificarà en el procés de selecció.
  
b. No patir malaltia o defecte físic que impedisca l'exercici de la beca.
  
c. Ser llicenciat en Geografia i Història, llicenciat en Documentació o diplomat en Biblioteconomia i Documentació, i haver acabat la llicenciatura o diplomatura en els últims tres anys acadèmics (del 2000/2001 al 2002/2003). Hauran d'estar en possessió de la llicenciatura o diplomatura al final del termini de presentació de la sol·licitud.
  
Base segona. Selecció dels concursants
  
Per a l'examen de sol·licituds de la beca es constituirà una comissió avaluadora.
  
La dita comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Estarà presidida per la secretària general administrativa de la Conselleria, o funcionari que delegue.
  
En formaran part com a vocals el cap de Servici d'Organització, Coordinació i Informació, un funcionari del Servici de Sistemes, i dos funcionaris del Servici d'Organització, Coordinació i Informació, un dels quals actuarà de secretari.
  
Els membres de la comissió avaluadora podran ser assessorats, en tot cas, pel personal tècnic o professional que es considere necessari, que podrà assistir amb veu però sense vot.
  
Les condicions de mèrit avaluables per la comissió qualificadora, i les puntuacions que s'atorguen seran les següents:
  
a) Expedient acadèmic personal, de 0 a 2 punts. Es valorarà amb relació a la qualificació mitjana, conforme a allò que s'ha estipulat en el RD 1.497/87, de 27 de novembre.
  
b. Cursos relacionats amb l'arxivística, de 0 a 3 punts.
  
c. Altres mèrits: beques, llibres, articles, cursos valencià, cursos d'idiomes, cursos d'informàtica general, cursos d'informàtica documental, de 0 a 3 punts.
  
d. Altres titulacions que no constituïsquen requisit per a la concessió de la beca i que no formen part, totalment o parcialment de l'expedient acadèmic curricular de la titulació requisit (doctor, llicenciat o equivalent, diplomat), de 0 a 1 punts.
  
e. Entrevista, de 0 a 2 punts.
  
Base tercera. Procediment de selecció
  
El procés de selecció tindrà les fases següents:
  
La comissió avaluadora es reunirà dins dels 15 dies següents a la terminació del termini de presentació de sol·licituds, valorarà els mèrits que de la documentació aportada es deduïsquen, d'acord amb els criteris i barems establits en la base segona.
  
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, en el tauler de la conselleria i de les seues direccions territorials, durant 10 dies per a la fase d'al·legacions, així com en la pàgina web de la Conselleria d'Economia, Hisenda i Ocupació amb l'adequat encaminament.
  
La comissió avaluadora convocarà a una entrevista, que es podrà valorar fins a dos punts, a un mínim de tres persones, segons l'ordre de puntuació obtingut pels mèrits acreditats.
  
Una vegada finalitzat el procés de selecció, la comissió avaluadora, en el termini de dos mesos des de l'acabament del termini de presentació de les sol·licituds elaborarà una proposta de concessió de beca que contindrà la relació de beneficiari i una borsa de reserva, constituïda pels aspirants que no resulten adjudicataris de la beca, prioritzat per ordre de puntuació per a cobrir les vacants que puguen sorgir durant el període de gaudi.
  
Aquelles sol·licituds que no aconseguisquen un mínim de 4 punts en l'avaluació general, seran desestimades tant per a la concessió de les beques com per a ser tingudes en compte en elaborar la borsa de reserva.